LuxTrust

LuxTrust SA ass eng lëtzebuergesch Aktiegesellschaft am Beräich vun der Zertifikatioun vun digitalen Identitéiten.

 Geschicht 
D'Gesellschaft gouf 2005 vum lëtzebuergesche Staat, zesumme mat anere wichtegen Acteuren am Finanzsecteur gegrënnt.

LuxTrust huet e Kapital vun 12,42 Milliounen Euro(Stand: Enn Dezember 2021), dat gläichermoossen der Post Luxembourg an der LuxTrust Development SA gehéiert. D'Aktionäre vu LuxTrust Development sinn iwwerdeems: Lëtzebuerger Staat (38,58 %), SNCI (16,93 %), Spuerkeess, BGL BNP Paribas, BIL, Post, Chambre de commerce a Banque de Luxembourg zu jee 6,99 %, Bank Raiffeisen (0,46 %), Lëtzebuerger Bourse, SNCH an SNCA zu allkéiers 0,70 %.Stand: Dezember 2018, gekuckt op lbr.lu, B228435 "Assemblée générale extraordinaire" vum 12.12.2018

 Missiounen an Ziler 
D'Missioun vu LuxTrust Missioun ass et, fir vertrauenswierdeg Servicer unzebidden, déi sech op d'digital Identitéit vun Eenzelpersounen a Betriber konzentréieren. Et ass eng Zertifizéierungsautoritéit, déi elektronesch Zertifikater mat engem ganz héije Sécherheetsniveau ausstellt a verwalt. LuxTrust bitt Léisungen, déi et de Benotzer erlaben, sech eendeiteg bei Online-Partner ze authentifizéieren an Online-Transaktiounen elektronesch z'ënnerschreiwen.

Zu de Vertrauensdéngschter vu LuxTrust gehéieren:

 Identifikatioun an Authentifikatioun vu physesche Persounen;
 Erstelle vun elektroneschen Ënnerschrëfte fir physesch a juristesch Persounen;
 zertifizéiert Zäitstempelung;
 Validéiere vun Internetdomänen an Domainvalidatioun an Authentifikatioun vu Websäiten.

LuxTrust ass eng international zertifiéiert vertrauenswierdeg Drëttpersoun. All Servicer, déi vu LuxTrust ugebuede ginn, entspriechen der europäescher eIDAS-Reguléierung.

 Produkter 
Hiert bekanntst Produkt ass d'LuxTrust Mobile App, mat Hëllef vun där ee seng Identitéit beim Online-Zougank op Internet-Sitte vu Banken, vun ëffentleche Verwaltungen asw. confirméiere loosse kann.L'application LuxTrust. luxtrust.com (nogekuckt: 20.12.2025. Aner Méiglechkeeten sech z'identifizéiere sinn: eng lëtzebuergesch eID, Smartcard, LuxTrust Scan oder e Signing Stick. Eng aner beléift Method, den Token ass Enn 2024 ofgeschaaft ginn, well en net méi sécher genuch war.

Banken an ëffentlech Verwaltungen zielen dann och zu hiren Haaptclienten.

 Kritik 
De Fait, dass LuxTrust e Quasi-Monopol zu Lëtzebuerg huet, gouf deelweis kritesch beliicht, wéi d'LuxTrust-App am Dezember 2025 iwwer een Dag laang komplett ausgefall war an deemno online keng Iwwerweisungen, Ausfëllen oder Ufroe vu Formulairen asw. méiglech waren.Ingo Zwank, Nadine Schartz: "Störung behoben; LuxTrust wieder funktional, Ausfallzeit laut Delles aber 'inakzeptabel'." wort.lu, 17.12.2025.Raffael Wilmes, Tom Haas:  "Technische Störung: Wenn Luxtrust hustet, hat Luxemburg die Grippe." tageblatt.lu, 17./18.12.2025.

 Um Spaweck 

Kategorie:Lëtzebuergesch Entreprisen
Kategorie:Digital Identitéiten